
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  4 aprilie 2007 
PL-x  166 /2007                      


A V I Z
asupra proiectului de lege pentru aderarea României la Acordul între Regatul Belgiei, Regatul Danemarcei, Republica Federală Germania, Irlanda, Republica Italiană, Marele Ducat al Luxemburgului, Regatul Olandei, Comunitatea Europeană a Energiei Atomice şi Agenţia Internaţională pentru Energia Atomică, cu privire la aplicarea articolului III, alin.1 şi alin.4 din Tratatul cu privire la neproliferarea armelor nucleare(78/164/Euratom), încheiat la Bruxelles la 5 aprilie 1973, cu amendamentele ulterioare şi la Protocolul adiţional la Acordul între Republica Austria, Regatul Belgiei, Regatul Danemarcei, Republica Elenă, Republica Finlanda,  Republica Federală Germania, Irlanda, Republica Italiană, Marele Ducat al Luxemburgului, Regatul Olandei, Republica Portugheză, Regatul Spaniei, Regatul Suediei, Comunitatea Europeană a Energiei Atomice şi Agenţia Internaţională pentru Energia Atomică, cu privire la aplicarea articolului III, alin.1 şi alin.4 din Tratatul cu privire la neproliferarea armelor nucleare, semnat la Viena la 22 septembrie 1998
                  În conformitate cu prevederile art.95 şi art.115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de lege pentru aderarea României la Acordul între Regatul Belgiei, Regatul Danemarcei, Republica Federală Germania, Irlanda, Republica Italiană, Marele Ducat al Luxemburgului, Regatul Olandei, Comunitatea Europeană a Energiei Atomice şi Agenţia Internaţională pentru Energia Atomică, cu privire la aplicarea articolului III, alin.1 şi alin.4 din Tratatul cu privire la neproliferarea armelor nucleare(78/164/Euratom), încheiat la Bruxelles la 5 aprilie 1973, cu amendamentele ulterioare şi la Protocolul adiţional la Acordul între Republica Austria, Regatul Belgiei, Regatul Danemarcei, Republica Elenă, Republica Finlanda,  Republica Federală Germania, Irlanda, Republica Italiană, Marele Ducat al Luxemburgului, Regatul Olandei, Republica Portugheză, Regatul Spaniei, Regatul Suediei, Comunitatea Europeană a Energiei Atomice şi Agenţia Internaţională pentru Energia Atomică, cu privire la aplicarea articolului III, alin.1 şi alin.4 din Tratatul cu privire la neproliferarea armelor nucleare, semnat la Viena la 22 septembrie 1998, trimis cu adresa nr. PL-x  166 din 26 martie 2007 şi  înregistrat cu nr.31/315 din 27 martie 2007.
În conformitate cu dispoziţiile art.75 alin.(1) din Constituţia României, republicată şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.
Potrivit prevederilor art. 61 din Regulamentul Camerei Deputaţilor, republicat, Comisia juridică, de disciplină şi imunităţi  a dezbătut propunerea legislativă menţionată mai sus, în şedinţa din data de 4 aprilie 2007.

 Membrii comisiei au examinat proiectul de lege supus avizării, expunerea de motive şi avizul favorabil, cu unele observaţii şi propuneri, al Consiliului Legislativ, nr.196 din 19.02.2007.
                Proiectul de lege are ca obiect de reglementare aderarea României la Acordul susmenţionat, adoptat la Bruxelles la 5 aprilie 1973, cu amendamentele ulterioare şi la Protocolul adiţional semnat la Viena la 22 septembrie 1998. Acest Acord este instrumentul prin care România acceptă sistemul de control al garanţiilor nucleare aplicat de Agenţia Internaţională pentru Energia Atomică asupra tuturor materiilor prime nucleare şi materialelor fisionabile speciale, în toate activităţile paşnice exercitate pe teritoriul său ori sub jurisdicţia sa, precum şi asupra celor întreprinse sub controlul său, cu scopul de a permite verificarea faptului că aceste materii prime şi materiale nu sunt deturnate spre arme nucleare sau dispozitive nucleare explozive.
                Fiind un tratat multilateral la nivel de state, la care România urmează să devină parte şi care intră sub incidenţa prevederilor art.19 alin.(1) lit.a) din Legea nr.590/2003 privind tratatele, potrivit art.21 din legea menţionată este supus Parlamentului spre aderare prin Decretul Preşedintelui României nr.235 din 21 martie 2007.

                În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea   favorabilă a proiectului de lege .
 În raport de obiectul şi conţinutul reglementării, proiectul de lege face parte din categoria legilor ordinare.
                           VICEPREŞEDINTE,                               SECRETAR
                            Florin IORDACHE                                 George Băeşu
   Consilier,
   Cecilia Păduroiu

